**ПИТАЊЕ ПОТЕНЦИЈАЛНОГ ПОНУЂАЧА ЗА ЈН 03/2020 Набавка санитетског и медицинског потрошног материјала**

**ПИТАЊЕ**

Поштовани,

1. Увидом у конкурсну документацију уочили смо неправилности везано за партију број 7-Медицински ситан инвентар. У овој партији између осталог набављате:хируршке инструменте, топломер, шрицеве, мерач крвног притиска,неуролошке лампице,патронажну торбу, шанц крагну итд. Ова добра представљају засебна медицинска средства према својој намени и дефинисана су засебним шифрама према Општем речнику набавке.Наручилац треба да води поступак набавке у одвојеним партијама. На овакав начин конципирана спецификација за поменуту партију ограничава конкуренцију и онемогућава велики број понуђача да учествују у конкретној јавној набавци што је супротно Закону о јавним набавкама. С тога Вас молимо да издвојите хируршке инструменте (хируршке маказе и пеане) у засебну партију (ОРН:33169000 – Хируршки инструменти), као и да остала добра из поменуте партије разделите у засебне партије према намени и према шифрама из Општег речника набавки (ОРН:33190000-Разни медицински уређаји и производи, ОРН:33140000-Медицински потрошни материјал).
2. У прилогу IV у додатним условима навели сте да је потребно доставити каталог произвођача на српском језику, ау прилогу III да је потребно доставити оригинал каталог произвођача.Оригинал каталози произвођача-ино-добављача су на енглеском језику. Да ли је прихватљиво доставити извод из оригиналног каталога произвођача на енглеском језику са означеним техничким карактеристикама?

**ОДГОВОР КОМИСИЈЕ ЗА ЈАВНЕ НАБАВКЕ**

1.Комисија за ЈН у отвореном поступку ЈН 03/2020 Санитетски и медицински материјал заузела је став да благовремно измени конкурсну документацију за Партију – 7 Медицински ситан инвентар.

Kконкурсна документација за ЈН 03/2020 тек je објављена са роком за достављање понуда до 06.03.2020 год. до 10 часова, измењена конкурсна документација биће објављена у периоду од 20 -25.02.2020. год.

2.Уколико је каталог на страном језику потребно је доставити и превод за исти на српски језик оверен од стране сталног судскок тумача.

**ДОМ ЗДРАВЉА „РУМА“РУМА**

**КОМИСИЈА ЗА ЈАВНЕ НАБАВКЕ**